laion/Wikipedia-Exotic huggingface dataset:
শাদ্দাদ

শাদ্দাদ (আরবি: شدّاد), যিনি শাদ্দাদ বিন আদ (شدّاد بن عاد) নামেও পরিচিত, হারিয়ে যাওয়া আরব নগরী ইরাম অফ দ্য পিলার্সের রাজা বলে বিশ্বাস করা হতো। কুরআনের ৮৯ নং সূরায় এর কথা উল্লেখ রয়েছে। বিভিন্ন সূত্র থেকে জানা যায় যে, শাদ্দাদ ছিলেন আদ আল-মিলতাত ইবনে সাকসাক ইবনে ওয়াইল ইবনে হিমিয়ারের পুত্র। তাঁর গল্পটি পাওয়া যায় আরব্য রজনী (হাজার এক রাতের গল্প) বইটির ২৭৭তম থেকে ২৭৯তম রাতের কাহিনীতে। কাহিনীতে তাঁকে এমন একজন সার্বজনীন রাজা হিসেবে বর্ণনা করা হয়েছে যিনি সারা বিশ্ব শাসন করেছেন এবং সোনার শহর নির্মাণ করেছেন। ভ্রাতা শাদিদ (شديد) এবং শাদ্দাদ সম্ভবত পালাক্রমে ১০০০ আদিতীয় উপজাতির উপর রাজত্ব করেছিলেন, যাদের প্রত্যেকটি উপজাতিতে কয়েক হাজার লোক ছিল। বলা হয় শাদ্দাদ নির্মমভাবে সমগ্র আরব ও ইরাক দখল করে নিয়েছিলেন। অনেক আরব লেখক শাদ্দাদের এমন একটি অভিযানের কথা বলেন যার ফলে কেনানীয়রা তাদের এলাকা ছেড়ে সিরিয়ায় বসতি স্থাপন করে এবং মিশরে শেফার্ডদের আক্রমণ ঘটে। কুরআন অনুসারে, ইরাম অফ দ্য পিলার্স ছিল পাথরের মূর্তি পূজারীদের একটি নগরী, যারা নবী হুদের সতর্কবার্তা অস্বীকার করেছিল। তাদের শাস্তি দেওয়ার জন্য আল্লাহ খরা পাঠিয়েছিলেন। কিন্তু লোকেরা অনুতপ্ত হয়নি, তাই তারা প্রচণ্ড বাতাসে ধ্বংস হয়ে যায়। এ থেকে শুধুমাত্র হুদ এবং কিছু বিশ্বাসী বেঁচে যায়। Alami, Mohammed Hamdouni (২০০১)। Al-Bayan Wa L-Bunyan: Meaning, Poetics, and Politics in Early Islamic Architecture (ইংরেজি ভাষায়)। University of California, Berkeley। পৃষ্ঠা 238। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ইসলামে জুয়াচার

ইসলামে জুয়াচার (আরবি: ميسر, প্রতিবর্ণীকৃত: maisîr, maysir, maisira or قمار qimâr) নিষিদ্ধ (আরবি: হারাম)। মাইসির সম্পূর্ণরূপে ইসলামী আইন (শরীয়াহ) দ্বারা নিষিদ্ধ, এই ভিত্তিতে যে "অংশগ্রহণকারীদের মধ্যে চুক্তি সম্পূর্ণরূপে অনৈতিক প্ররোচনার উপর ভিত্তি করে তৈরি হয়। এটি অংশগ্রহণকারীদের মনের সম্পূর্ণ কল্পনাপ্রসূত আশার উপর নির্ভর করে যে তারা ভাগ্যের উপর নির্ভর করে লাভবান হবে, ক্ষতির সম্ভাবনা সম্পর্কে কোনো গুরুত্ব না দিয়ে।" মুহাম্মদ আইয়ুবের সংজ্ঞা: "কোনো পরিশ্রম ছাড়াই, কোনো সমমূল্যের ক্ষতিপূরণ প্রদান না করে, বা কোনও ধরণের দায়বদ্ধতা গ্রহণ না করে, জুয়ার মতো খেলার মাধ্যমে মূল্যবান কিছু অর্জনের আকাঙ্ক্ষাই হলো মাইসির।" ফালিল জামালদিনের সংজ্ঞা: "পরিশ্রম ছাড়াই ভাগ্যের উপর নির্ভর করে সম্পদ অর্জন করা।" মুহাম্মদ আইয়ুবের সংজ্ঞা: "অন্যের সম্পদের ক্ষতি করে নিজে অর্থ, সুবিধা বা ফায়দা লাভ করা; যেখানে সেই অর্থ বা সুবিধা অর্জনের পেছনে শুধুই ভাগ্যের উপর নির্ভরতা থাকে।" ফালিল জামালদিনের সংজ্ঞা: "যে কোনো ধরণের জুয়ার খেলা।" "Islamic Finance. Q&A. What is the Difference Between Qimar and Maisir?"। investment-and-finance। সেপ্টে ২১, ২০২১। সংগ্রহের তারিখ ২৭ জুন ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Ayub, Muhammad (২০০৭)। Understanding Islamic Finance। Wiley। আইএসবিএন 9780470687710। সংগ্রহের তারিখ ২৪ জানুয়ারি ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Ayub, Muhammad (২০০৭)। Understanding Islamic Finance। Wiley। আইএসবিএন 9780470687710। সংগ্রহের তারিখ ২৪ জানুয়ারি ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Jamaldeen, Faleel (২০১২)। Islamic Finance For Dummies (ইংরেজি ভাষায়)। John Wiley & Sons। পৃষ্ঠা 17। আইএসবিএন 9781118233900। সংগ্রহের তারিখ ১৫ মার্চ ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Jamaldeen, Faleel (২০১২)। Islamic Finance For Dummies (ইংরেজি ভাষায়)। John Wiley & Sons। পৃষ্ঠা 17। আইএসবিএন 9781118233900। সংগ্রহের তারিখ ১৫ মার্চ ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ইসলামে সম্মানসূচক উপাধি

ইসলামে কিছু প্রচলিত প্রশংসামূলক বাক্যাংশ ব্যবহার করা হয় যেগুলো আল্লাহ, মুহাম্মদ (আল্লাহর রাসূল), মুহাম্মদের সাহাবীগণ, তাঁর পরিবার (আহলে বাইত), অন্যান্য ইসলামী নবী ও রাসূলগণ, ফেরেশতাগণ এবং পূজনীয় ব্যক্তিবর্গের উপর কল্যাণ কামনা করে, অথবা তাদের প্রশংসা করে। দ্বাদশ ইমাম শিয়া মতবাদে, সম্মানসূচক উপাধিগুলো বারো ইমামের ক্ষেত্রে প্রয়োগ করা হয়। ইসলামী সম্মান-সূচক উপাধিগুলিকে আরবিতে 'সলাওয়াত' (صَلَوات), ফার্সি (درود) এবং উর্দু (درود) উভয় ভাষাতেই 'দরূদ' বলে উল্লেখ করা হয়। আরবি-অক্ষরে লিখিত ভাষায় (যেমন আরবি, ফারসি, উর্দু) ইসলামিক সম্মানসূচক শব্দগুলো সংক্ষিপ্ত করা হয় না। এই ভাষাগুলোতে সংক্ষেপণ (acronyms/abbreviations) খুব কমই ব্যবহৃত হয়। তবে, অন্যান্য ভাষায় যেমন ইংরেজি, স্প্যানিশ ও ফ্রেঞ্চে এই সম্মানসূচক শব্দগুলোর সংক্ষিপ্ত রূপ প্রচলিত। কিছু উদাহরণ হল PBUH ('Peace be Upon Him') এবং SWT ('Glorified and Exalted')। লিখিতভাবে সংক্ষেপ করা হলেও, কখনোই এগুলো কথ্য রূপে সংক্ষেপ করা হয় না। এই সংক্ষেপণে বড়-ছোট হাতের অক্ষর এবং বিন্দুর ব্যবহারে বৈচিত্র্য থাকতে পারে। ইসলামিক সম্মানসূচক শব্দগুলো আরবি বা অন্য যেকোনো ভাষাতেই হোক, একাধিক বিন্যাসে লেখা যায়: ইসলামিক সম্মানসূচক শব্দসহ আরবি বাক্য: উদাহরণ: "لقد شارك رسول الله صلى الله عليه وسلم كلام الله سبحانه وتعالى كما أنزله عليه الملك جبريل عليه السلام مع صاحبه الوفي أبو بكر الصديق رَضِيَ اللَّهُ عَنْهُ" রোমানাইজড আরবি শব্দসহ ইসলামিক সম্মানসূচক শব্দ বসানো ইংরেজি বাক্য: উদাহরণ: "The Messenger of God (ṣallā -llāhu ʿalayhi wa-sallam) shared the word of Allah (subḥānahu wa-taʿālā) as revealed to him by the angel Jibril (ʿalayhi as-salām) with his loyal companion, Abu Bakr as-Siddiq (raḍiya 'llāhu 'anhu)." অসংক্ষেপিত ইসলামিক সম্মানসূচক শব্দ সম্বলিত ইংরেজি বাক্য: উদাহরণ: "The Messenger of God (peace be upon him) shared the word of Allah (glorified and exalted) as revealed to him by the angel Jibril (peace be upon him) with his loyal companion, Abu Bakr as-Siddiq (Allah be pleased with him)." সংক্ষেপিত ইসলামিক সম্মানসূচক শব্দ বসানো ইংরেজি বাক্য: উদাহরণ: "The Messenger of God (PBUH) shared the word of Allah (SWT) as revealed to him by the angel Jibril (AS) with his loyal companion, Abu Bakr as-Siddiq (RA)." বাংলায় অনুবাদ আরবি ভাষায় ইসলামিক সম্মানসূচক শব্দগুলো কখনোই সংক্ষিপ্ত করা হয় না। এই জাতীয় সংক্ষেপ ব্যবহার আরবি ভাষার রীতিবিরুদ্ধ। তবে অন্যান্য ভাষায় সংক্ষেপণের প্রচলন রয়েছে। লিখিতরূপে সংক্ষেপ করা হলেও, ইসলামিক সম্মানসূচক শব্দগুলো মৌখিকভাবে কখনো সংক্ষেপ করা হয় না। ইসলামিক সম্মানসূচক শব্দগুলো লেখার ক্ষেত্রে সংক্ষেপণে বড় হাতের ও ছোট হাতের অক্ষর, এমনকি বিরাম চਿੰহ্নের ব্যবহারেও তারতম্য দেখা যায়।
ইসলামী নেতৃত্ব

হযরত মুহাম্মদ (সা.)-এর মৃত্যুর পর, তাঁর রাজনৈতিক কর্তৃত্বের উত্তরসূরি (খলিফা) কে হবেন তা নিয়ে বিতর্কের জন্ম হয়। এই বিতর্কের ফলে শেষ পর্যন্ত ইসলাম সুন্নি ও শিয়া এই দুই ভাগে বিভক্ত হয়ে যায়। সুন্নিরা বিশ্বাস করে যে খলিফাকে নির্বাচিত হতে হবে, অন্যদিকে শিয়ারা মুহাম্মদ (সা.)-এর পরবর্তী নেতৃত্বের জন্য আল্লাহ কর্তৃক মনোনীত বারোজন নিষ্পাপ শিয়া ইমামের ওপর বিশ্বাস স্থাপন করে। ইসমাইলি শিয়াদের রয়েছে ইমামত মতবাদের নিজস্ব ব্যাখ্যা। প্রথমদিকে, শিয়ারা বিশ্বাস করতো যে বারোজন শিয়া ইমামের অনুপস্থিতিতে তাদের রাজনীতি থেকে বিরত থাকা উচিত। কিন্তু দ্বাদশ শিয়া ইমামের গুপ্তাবস্থায় (গায়েব) চলে যাওয়ার পর, শিয়াদের মূল নেতৃত্বের ধারণা অচল হয়ে পড়ে। ফলে রুহুল্লাহ খোমেনি ইসলামী আইনবিদদের অভিভাবকত্বের (ভেলায়াত-ই-ফকিহ) ধারণাটির জন্ম দেন।
ইসলামে যুদ্ধবন্দী

কুরআন ও হাদিস উভয়ের ইসলামী শিক্ষার ভিত্তিতে, ইসলামী আইনশাস্ত্রের ম্যানুয়ালগুলিতে যুদ্ধবন্দীদের সম্পর্কে নিয়ম ও বিধিবিধানগুলি উল্লেখ করা হয়েছে। যুদ্ধবন্দীদের সাথে আচরণের ঐতিহাসিক আইনি নীতিমালা, শরীয়াহ (ইসলামী আইন) অনুসারে, মুহাম্মদ (সাঃ) এর সময়ে বিদ্যমান সমাজের আদর্শের তুলনায় যথেষ্ট উন্নত ছিল। ইসলামী আইনের প্রচলিত ব্যাখ্যার অধীনে পুরুষ, মহিলা এবং শিশুদেরকে যুদ্ধবন্দী হিসেবে গ্রহণ করা যেতে পারে। সাধারণত, একজন যুদ্ধবন্দীকে সামরিক নেতার সিদ্ধান্ত অনুযায়ী মুক্তি দেওয়া, মুক্তিপণের বিনিময়ে ছেড়ে দেওয়া, মুসলিম বন্দীদের বিনিময়ে বিনিময় করা, বা বন্দীদশায় রাখা যেতে পারে। পূর্ববর্তী সময়ে, মুক্তিপণ কখনও কখনও একটি শিক্ষাগত মাত্রা অর্জন করত যেখানে একজন স্বাক্ষর যুদ্ধবন্দী দশজন মুসলমানকে পড়তে এবং লিখতে শেখানোর মাধ্যমে তার স্বাধীনতা অর্জন করতে পারত। কিছু মুসলিম পণ্ডিত মনে করেন যে একজন বন্দীকে স্বর্ণ বা রৌপ্যের বিনিময়ে মুক্তি দেওয়া যাবে না, তবে মুসলিম বন্দীদের বিনিময়ে তাকে দেওয়া যেতে পারে। Tafsir of the Qur'an by Ibn Kathir [১] Shirazi, Imam Muhammad. The Prophet Muhammad - A Mercy to the World. Createspace Independent Pub, 2013, p. 74. The Story of the Prisoners of the Battle of Badr : Shaykh Safi ur-Rahmaan Mubarakfoori [২] 'Abu Yusuf Ya'qub Le Livre de l'impot foncier,' translated from Arabic and annotated by Edmond Fagnan, Paris, Paul Geuthner, 1991, pages 301-302) Abu Yusuf (d. 798 CE)
আরবীয় নকশা

আরবীয় নকশা (আরাবস্ক) হলো এক ধরনের শৈল্পিক অলংকরণ যা "ভূপৃষ্ঠের উপর স্ক্রোলিং এবং পাতা, লতা অথবা সরল রেখাগুলির ছন্দময় রৈখিক প্যাটার্ন দ্বারা গঠিত; প্রায়শই এগুলিকে অন্যান্য উপাদানের সাথে যুক্ত করা হয়"। আরেকটি সংজ্ঞা হলো, "ইসলামী বিশ্বে ব্যবহৃত পাতা-সদৃশ অলংকরণ, যেখানে সাধারণত পাতার ব্যবহার হয়; এগুলো স্টাইলাইজড অর্ধ-পামেট থেকে উদ্ভূত যেগুলিকে প্যাঁচানো কান্ডের সাথে যুক্ত করা হয়েছে"। এটি সাধারণত একটি একক নকশা নিয়ে গঠিত যা বারবার, যতবার ইচ্ছা 'টাইল্ড' বা বিরামহীনভাবে পুনরাবৃত্তি হতে পারে। উপমহাদেশীয় সাজসজ্জা শিল্পের বিশাল পরিসরের মধ্যে এই মৌলিক সংজ্ঞার সাথে মিলে যায় এমন মোটিফ রয়েছে।  আরবীয় নকশা বা আরাবস্ক শব্দটি শিল্প ইতিহাসবিদরা ধারাবাহিকভাবে একটি কারিগরি শব্দ হিসেবে ব্যবহার করেন; শুধুমাত্র দুটি পর্যায়ে পাওয়া অলংকরণের উপাদান বর্ণনা করার জন্য: প্রায় নবম শতাব্দীর পর থেকে ইসলামিক শিল্পে এবং রেনেসাঁর পরবর্তী সময় থেকে ইউরোপীয় সাজসজ্জা শিল্পে। আন্তঃসম্পর্কিত বিভিন্ন ধরনের প্যাটার্ন অলংকরণ বোঝাতেও এটি ব্যবহার করা হয়। আরবীয় নকশা ইসলামী শিল্পের একটি মৌলিক উপাদান। ইউরোপীয় শিল্প সম্পর্কে এই শব্দটির অতীত এবং বর্তমান ব্যবহার বিভ্রান্তিকর এবং অসামঞ্জস্যপূর্ণ। কিছু পশ্চিমা আরবীয় নকশা ইসলামিক শিল্প থেকে উদ্ভূত, তবে অন্যগুলি ঘনিষ্ঠভাবে প্রাচীন রোমান সাজসজ্জার উপর ভিত্তি করে তৈরি। পশ্চিমে এগুলি মূলত সাজসজ্জা শিল্পে পাওয়া যায়। তবে ইসলামিক শিল্পের সাধারণত অ-আলংকারিক প্রকৃতির কারণে, আরবীয় নকশার অলংকরণ প্রায়শই সবচেয়ে গুরুত্বপূর্ণ কাজগুলিতে একটি খুবই বিশিষ্ট উপাদান হয়ে থাকে এবং স্থাপত্যের সজ্জায় একটি বড় ভূমিকা পালন করে। আরবীয় নকশার ধর্মতাত্ত্বিক তাৎপর্য এবং বিশ্ব সম্পর্কে একটি নির্দিষ্ট ইসলামিক দৃষ্টিভঙ্গির উৎপত্তি সম্পর্কে প্রায়শই দাবি করা হয়; যাইহোক, লিখিত ঐতিহাসিক উৎস থেকে এগুলোর কোনো সমর্থন পাওয়া যায় না। কারণ, বেশিরভাগ মধ্যযুগীয় সংস্কৃতির মতো, ইসলামিক বিশ্বও তাদের ব্যবহৃত আলংকারিক মোটিফের পেছনের উদ্দেশ্যগুলোর কোনো নথি আমাদের জন্য রেখে যায়নি। জনপ্রিয় পর্যায়ে এই ধরনের তত্ত্বগুলি প্রায়শই আরবীয় নকশার বৃহত্তর প্রেক্ষাপট সম্পর্কে অজ্ঞ বলে মনে হয়। একইভাবে, আরবীয় নকশা এবং জ্যামিতি সম্পর্কে আরবদের জ্ঞানের মধ্যে প্রস্তাবিত সংযোগগুলি বিতর্কের বিষয় হয়ে আছে; সমস্ত শিল্প ইতিহাসবিদ এই বিষয়ে একমত নন যে, আরবীয় নকশার স্রষ্টাদের কাছে এই ধরনের জ্ঞান পৌঁছেছিল, বা এটি প্রয়োজন ছিল। যদিও কিছু কিছু ক্ষেত্রে প্রমাণ আছে যে এই ধরনের সংযোগের অস্তিত্ব ছিল। ইসলামী গণিতের সাথে এই নকশার সংযোগের ব্যাপারটি অনেক বেশি দৃঢ়। তবে এটি জ্যামিতিক প্যাটার্নের উন্নয়নের ক্ষেত্রে প্রযোজ্য, যেগুলোর সাথে শিল্পে আরবীয় নকশাকে প্রায়শই যুক্ত করা হয়। Fleming, John; Honour, Hugh (১৯৭৭)। Dictionary of the Decorative Arts। Penguin। আইএসবিএন 978-0-670-82047-4। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Rawson, 236 Robinson, Francis (১৯৯৬)। The Cambridge Illustrated History of the Islamic World। Cambridge University Press। আইএসবিএন 978-0-521-66993-1। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Tabbaa, 74-77 Tabbaa, 88 Canby, 20-21
কথাশিল্প পাবলিশিং হাউস

কথাশিল্প হল ভারতের কলকাতার শ্যামাচরণ দে স্ট্রীটে অবস্থিত একটি প্রকাশনা সংস্থা। অবনীরঞ্জন রায় (১৯৩২-২০০৮) এবং ইন্দ্রনাথ মজুমদার সহ তার বন্ধুদের সহায়তার ১৯৫৯ খ্রিস্টাব্দে প্রতিষ্ঠিত হয়েছিল। এটি সেময়ে কলকাতার কট্টরপন্থী বুদ্ধিজীবী এবং চরম বামপন্থায় বিশ্বাসী শিল্পীদের মিলনস্থল ছিল। ত্রিশ বছরেরও বেশি সময় ধরে প্রকাশনার জগতে সুনাম অক্ষুন্ন রেখেছিল। মূলত অবনী রঞ্জন রায়ের উদ্যোগে ১৯৫৯ খ্রিস্টাব্দে কথাশিল্প একটি প্রকাশনা সংস্থা, নাট্য ও লোকসংগীতসহ বিভিন্ন সাংস্কৃতিক কর্মকাণ্ডের জন্যএক সৃজনশীল কেন্দ্র হিসাবে প্রতিষ্ঠিত হয়। ১৯৬০ এর দশকে কথাশিল্প তিনটি বাংলা লিটল ম্যাগাজিন প্রকাশ করে। তন্মধ্যে উল্লেখযোগ্য বাংলা সাহিত্য ত্রৈমাসিক পত্রিকাটি হল নির্মাল্য আচার্য এবং সৌমিত্র চট্টোপাধ্যায়ের যৌথ সম্পাদনায় এক্ষণ। ১৯৮০-এর দশকের মাঝামাঝি সময়ে অবনীরঞ্জন রায়, ধীরেন রায়ের সহায়তায় অন্বেষা ("অনুসন্ধান") নামে একটি বিজ্ঞান মাসিক প্রকাশ করেন। রে ব্র্যাডবেরি , রিচার্ড শেকলি এবং আর্থার সি. ক্লার্কের মতো লেখকদের অনুবাদ করা লেখা অন্বেষা-র বিশেষ কল্পবিজ্ঞান সংখ্যায় স্থান পেত। ভারতের প্রখ্যাত রসায়নবিদ স্যার প্রফুল্ল চন্দ্র রায় এবং পদার্থবিজ্ঞানী ও উদ্ভিদ-পদার্থবিদ স্যার জগদীশ চন্দ্র বসুর রচনায় সমৃদ্ধ অন্বেষা-র বিশেষ সংখ্যাও প্রকাশিত হয়েছে। কথাশিল্প'- র প্রকাশিত বইসমূহ ছিল বিভিন্ন ঘরানার। ১৯৯০-এর দশকে কথাশিল্প প্রকাশন সংস্থার সুনাম ধীরে ধীরে হ্রাস পায়। বিশ্বায়নের আগমনে এবং সাধারণভাবে বামপন্থার হতাশার কারণে রাজনৈতিক ও সাংস্কৃতিক পরিবেশ পরিবর্তিত হয়। মন্টু দা-র স্বাস্থ্য ব্যর্থ হয় এবং অবশেষে ২০০৬ খ্রিস্টাব্দে কথাশিল্প'র মালিকানা বদল হয় এবং অল্প সময় পরে ২০০৮ খ্রিস্টাব্দে অবনীরঞ্জন রায়ের মৃত্যু হয়। তবে প্রতিষ্ঠানটি তার বিখ্যাত প্রতীকে একই অবস্থানে, কিন্তু এক নতুন ব্যবস্থাপনায়। নকশালবাড়ি নকশাল জরুরি অবস্থা (ভারত)
ইসলামি চারুলিপি

ইসলামিক ক্যালিগ্রাফি বা চারুলিপি হলো হস্তলিপি ও ক্যালিগ্রাফির এক শৈল্পিক অনুশীলন, যে ভাষাগুলো আরবি বর্ণমালা বা এর থেকে উদ্ভূত বর্ণমালা ব্যবহার করে। এর মধ্যে অন্তর্ভুক্ত হলো আরবি, ফার্সি, অটোমান ও উর্দু ক্যালিগ্রাফি। আরবিতে এটি খাত আরবি (خط عربي) হিসেবে পরিচিত, যার অর্থ আরবি রেখা, নকশা অথবা নির্মাণ। ইসলামিক ক্যালিগ্রাফির বিকাশ কুরআনের সাথে দৃঢ়ভাবে সম্পর্কিত; কুরআনের অধ্যায় ও অংশগুলোই হলো ইসলামিক ক্যালিগ্রাফির ভিত্তি হিসেবে প্রায় সর্বজনীনভাবে ব্যবহৃত পাঠ্য। যদিও কুরআন স্পষ্টভাবে মানুষ ও প্রাণীর শৈল্পিক বর্ণনা নিষিদ্ধ করে না, মূর্তিপূজা এড়াতে ইসলামিক বইয়ে ঐতিহ্যগতভাবে চিত্রের ব্যবহার সীমিত রাখা হয়।  কিছু পণ্ডিত এটিকে বিতর্কিত মনে করলেও, ধারণা করা হয় কুফিক خط كوفي الخط الكوفي শৈলী ইরাকের কুফায় সপ্তম শতাব্দীর শেষদিকে উদ্ভূত হয়েছে, যা থেকে এর এই নাম। পরবর্তীতে এই শৈলী ফ্লোরাল, পত্রবহুল, পাকানো বা জড়ানো, সীমান্তবর্তী এবং চতুর্ভুজ কুফিক সহ বেশ কয়েকটি ভিন্ন ধরণের মধ্যে বিস্তৃত হয়েছে। যদিও প্রাচীন বিশ্বে, শিল্পীরা প্রায়শই মূর্তি তৈরীতে ক্ষুদ্র লেখার স্ট্র্যান্ড ব্যবহার করে নিষেধাজ্ঞাকে ফাঁকি দিত। ক্যালিগ্রাফিকে একটি মূল্যবান শিল্প বলে মনে করা হতো, এমনকি এটিকে একটি নৈতিক বিষয়ও বিবেচনা করা হতো। একটি প্রাচীন আরবি প্রবাদ "লেখার বিশুদ্ধতা হলো আত্মার বিশুদ্ধতা" -  উল্লেখ করে জোর দিয়ে এই বিষয়টি তুলে ধরে। যাইহোক, ইসলামিক ক্যালিগ্রাফি কঠোরভাবে ধর্মীয় বিষয়, বস্তু বা স্থানের মধ্যে সীমাবদ্ধ নয়। সমস্ত ইসলামিক শিল্পের মতোই, এটি বিভিন্ন প্রসঙ্গে নির্মিত বৈচিত্র্যময় শিল্পকর্মকে অন্তর্ভুক্ত করে। ইসলামিক শিল্পে ক্যালিগ্রাফির প্রাধান্য এর অ-আলংকারিক ঐতিহ্যের সাথে প্রত্যক্ষভাবে সম্পর্কিত নয়; বরং, এটি ইসলামে লেখা ও লিখিত পাঠের ধারণার কেন্দ্রীয়তাকে তুলে ধরে। ইসলামিক ক্যালিগ্রাফি দুটি প্রধান শৈলী থেকে বিকশিত হয়েছে: কুফিক ও নাসখ। প্রত্যেকটির বেশ কিছু ভিন্নতা রয়েছে, পাশাপাশি আঞ্চলিকভাবে নির্দিষ্ট শৈলীও আছে। আরবি বা ফার্সি ক্যালিগ্রাফিকেও আধুনিক শিল্পে অন্তর্ভুক্ত করা হয়েছে, যার শুরু মধ্যপ্রাচ্যের উপনিবেশ পরবর্তী সময়ে, এবং আরও সাম্প্রতিক ক্যালিগ্রাফিতি শৈলী অবলম্বনে। "Khalili Collections | Islamic Art | Part 15 of a 30-part Qur'an"। Khalili Collections (ইংরেজি ভাষায়)। সংগ্রহের তারিখ ২০২৩-০৪-২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Julia Kaestle (১০ জুলাই ২০১০)। "Arabic calligraphy as a typographic exercise"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Lyons, Martyn. (২০১১)। Books : a living history। Los Angeles: J. Paul Getty Museum। আইএসবিএন 978-1-60606-083-4। ওসিএলসি 707023033। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Erzen, Jale Nejdet (ফেব্রুয়ারি ২০১১)। "Reading Mosques: Meaning and Architecture in Islam"। The Journal of Aesthetics and Art Criticism (ইংরেজি ভাষায়)। 69 (1): 125–131। ডিওআই:10.1111/j.1540-6245.2010.01453.x। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ইসলামী উদ্যান

ইসলামী উদ্যান সাধারণত ভূমির একটি অংশ যেখানে পানি ও ছায়ার প্রসঙ্গটি প্রধান্য পায়। এসব উদ্যানের সবচেয়ে পরিচিত স্থাপত্য নকশা হলো 'চারবাগ' (বা চাহার বাগ) নকশা, যেখানে চারটি ছোট বাগান হাঁটার পথ বা প্রবহমান পানি দ্বারা বিভক্ত থাকে। হাঁটার জন্য তৈরি ইংরেজি উদ্যানের থেকে ভিন্ন হয়ে, ইসলামিক উদ্যানগুলো বিশ্রাম, প্রতিফলন এবং চিন্তার জন্য ডিজাইন করা হয়। ইসলামী বাগানের একটি প্রধান বৈশিষ্ট্য ছিল ইন্দ্রিয়গ্রাহ্য অভিজ্ঞতা প্রদান করা, যা পানি এবং সুগন্ধি উদ্ভিদের ব্যবহারের মাধ্যমে অর্জন করা হতো। ইসলাম বহু অঞ্চলের জলবায়ুতে ছড়িয়ে পড়ার আগে, ঐতিহাসিকভাবে এই উদ্যানগুলি গরম ও শুষ্ক পরিবেশ থেকে অবকাশ প্রদানের জন্য ব্যবহৃত হত। এগুলি বিভিন্ন উদ্দেশ্যের জন্য নানা আকার ধারণ করতো, যার বেশিরভাগই আর অস্তিত্ব নেই। কুরআনে উদ্যানের অনেক উল্লেখ রয়েছে এবং বলা হয়েছে যে উদ্যানগুলি মুমিনদের জন্য প্রতিশ্রুত জান্নাতের পার্থিব উপমা হিসাবে কাজ করে: “আল্লাহ বিশ্বাসী পুরুষ ও বিশ্বাসী নারীদের জন্য জান্নাতের প্রতিশ্রুতি দিয়েছেন, যার তলদেশ দিয়ে নদী প্রবাহিত হবে, সেখানে তারা চিরস্থায়ী হবে এবং চিরস্থায়ী আবাসস্থলে উত্তম বাসস্থান তৈরি করবে; আর আল্লাহর সন্তুষ্টিই সবচেয়ে উত্তম; সেটাই মহান সাফল্য।” – কুরআন ৯:৭২ উদ্যানের জনপ্রিয় জান্নাতী ব্যাখ্যার পাশাপাশি, ইসলামী উদ্যানগুলির সাথে সম্পদ, ক্ষমতা, অঞ্চল, আনন্দ, শিকার, অবসর, ভালোবাসা, সময় ও স্থান সহ আরও বেশ কয়েকটি সুনির্দিষ্ট সংযোগ রয়েছে।  এই অন্যান্য সংযোগগুলি শান্ত চিন্তা ও প্রতিফলনের বিষয়ে আরও বেশি প্রতীকী তাৎপর্য অর্জন করে এবং একটি পণ্ডিতপূর্ণ ধারণার সাথে যুক্ত হয়। অনেক ইসলামী উদ্যান আর না থাকলেও, পণ্ডিতরা এই বিষয়ে আরবি ও ফারসি সাহিত্যের উপর ভিত্তি করে সেগুলো  সম্পর্কে অনেক কিছুই অনুমান করেছেন। পশ্চিমে স্পেন ও মরক্কো থেকে পূর্বে ভারত পর্যন্ত বিস্তৃত অঞ্চলে অসংখ্য আনুষ্ঠানিক ইসলামী উদ্যান টিকে আছে। তবে, কোন উদ্যানগুলিকে ইসলামী উদ্যানের ঐতিহ্যের অংশ হিসাবে বিবেচনা করা উচিত তা নিয়ে ঐতিহাসিকরা একমত নন। এই ঐতিহ্য বেশ কয়েক শতাব্দী ধরে তিনটি মহাদেশকে প্রভাবিত করেছে। Latiff, Zainab; Ismail, Sumarni (মার্চ ১০, ২০১৬)। "The Islamic Garden: Its Origin And Significance" (পিডিএফ)। Research Journal of Fisheries and Hydrobiology (1816-9112)। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
মধ্যযুগীয় ইসলামী জ্যোতিষশাস্ত্র

মধ্যযুগে কতিপয় মুসলিম পণ্ডিত জ্যোতির্বিদ্যার চর্চায় গভীরভাবে আগ্রহী হয়েছিলেন। আংশিকভাবে এর কারণ ছিল তারা আকাশের বস্তুসমূহকে অত্যাবশ্যকীয় মনে করতেন। এছাড়া, মরুভূমির অধিবাসীরা প্রায়শই রাতে ভ্রমণ করত এবং তাদের যাত্রা পথে দিক নির্দেশনার জন্য নক্ষত্রমণ্ডলীর জ্ঞানের উপর নির্ভর করত। ইসলামের আবির্ভাবের পর, মুসলিমদের নামাজের সময়, কাবার দিক, এবং মসজিদের সঠিক অভিমুখ নির্ধারণ প্রয়োজন হয়েছিল। এইসব কর্মকাণ্ড জ্যোতির্বিজ্ঞানের চর্চাকে ধর্মীয় গুরুত্ব প্রদান করেছিল এবং এই বিশ্বাসকে দৃঢ় করেছিল যে, আকাশের বস্তুসমূহ পার্থিব এবং মানবীয় অবস্থার উপর প্রভাবশালী। এই ধরনের প্রভাব নিয়ে যে বিজ্ঞান চর্চা করে, তাকে জ্যোতিষশাস্ত্র (আরবি: علم النجوم Ilm an-Nujūm) বলা হয়, যা জ্যোতির্বিজ্ঞানেরই একটি শাখা (আরও ব্যাপক অর্থে علم الفلك Ilm al-Falak 'আকাশ গঠনের বিজ্ঞান'] নামে পরিচিত)।  এইসব অধ্যয়নের মূল আরবীয়, পারস্য, ব্যাবিলনীয়, হেলেনীয় এবং ভারতীয় ঐতিহ্যে নিহিত ছিল। অষ্টম শতাব্দীতে বাগদাদে একটি বিস্ময়কর পর্যবেক্ষণ কেন্দ্র এবং জ্যোতির্বিজ্ঞান ও জ্যোতিষশাস্ত্রের গ্রন্থাগার স্থাপনের পর আরবরা উভয় শাখারই যথেষ্ট উন্নতি সাধন করে। মধ্যযুগ জুড়ে মুসলিম ধর্মীয় পণ্ডিত এবং বিজ্ঞানীদের মধ্যে জ্যোতিষশাস্ত্রের ব্যবহারিক প্রয়োগ নিয়ে গভীর দার্শনিক বিতর্ক চলছিল। তবুও, জ্যোতিষশাস্ত্রীয় ভবিষ্যদ্বাণী করার জন্য যথেষ্ট পরিমাণ সঠিক বৈজ্ঞানিক দক্ষতার প্রয়োজন ছিল। এই যুগে এরকম জ্ঞানের সন্ধান জ্যোতির্বিজ্ঞানের অধ্যয়ন ও বিকাশের জন্য প্রেরণা যুগিয়েছিল। Wasim Aktar, Contributions of Ancient Arabian and Egyptian Scientists on Astronomy; Public Science & Reference ওয়েব্যাক মেশিনে আর্কাইভকৃত ২০১২-০৫-১৭ তারিখে, retrieved 19 August 2011. Ayduz, Salim; Kalin, Ibrahim; Dagli, Caner (২০১৪)। The Oxford Encyclopedia of Philosophy, Science, and Technology in Islam। Oxford University Press। পৃষ্ঠা 64। আইএসবিএন 9780199812578। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Wasim Aktar, Contributions of Ancient Arabian and Egyptian Scientists on Astronomy; Public Science & Reference ওয়েব্যাক মেশিনে আর্কাইভকৃত ২০১২-০৫-১৭ তারিখে, retrieved 19 August 2011. Wasim Aktar, Contributions of Ancient Arabian and Egyptian Scientists on Astronomy; Public Science & Reference ওয়েব্যাক মেশিনে আর্কাইভকৃত ২০১২-০৫-১৭ তারিখে, retrieved 19 August 2011.
শু'বিয়া

শুবিয়া আন্দোলন ছিল একটি সাহিত্যিক-রাজনৈতিক আন্দোলন যা মুসলিম সম্প্রদায়ের মধ্যে আরবদের বিশেষ মর্যাদা এবং বিশেষ করে উমাইয়াদের আরবীকরণ প্রচারণার বিরোধিতা করেছিল। শুবিদের অধিকাংশই ছিলেন পারস্যদেশী। কোনো নির্দিষ্ট আন্দোলনের প্রসঙ্গে উল্লেখ করা হলে, এই শব্দটি নবম ও দশম শতাব্দীতে ইরানের ক্রমবর্ধমান আরবীকরণের প্রেক্ষিতে পারস্য মুসলমানদের প্রতিক্রিয়াকে নির্দেশ করে। এ আন্দোলনের মূল লক্ষ্য ছিল পারস্যের সংস্কৃতি সংরক্ষণ এবং পারস্য পরিচয় রক্ষা করা। অষ্টম শতাব্দীর শেষভাগে এবং নবম শতাব্দীর গোড়ার দিকে পারস্য জাতীয় পরিচয়ের এক পুনরুত্থান ঘটে। এটি মূলত সুন্নি ইরানি সামানি রাজবংশের পৃষ্ঠপোষকতার মাধ্যমে এসেছিল। এই আন্দোলনটি ফার্সি সাহিত্য এবং কবিতার নতুন রূপের মাধ্যমে গুরুত্বপূর্ণ নিদর্শন রেখে যায়। আন্দোলনের পেছনের অধিকাংশ ব্যক্তিত্বই ছিলেন পারস্য, তবে মিশরীয়, বার্বার ও আরামীয়দেরও অবদানের উল্লেখ পাওয়া যায়। Enderwitz 1997, পৃ. 514। Savant 2013, পৃ. 51–52। Jamshidian Tehrani, Jafar (২০১৪)। Shu'ubiyya: Independence movements in Iran। আইএসবিএন 978-1500737306। উদ্ধৃতি টেমপ্লেট ইংরেজি প্যারামিটার ব্যবহার করেছে (link) , p.49 Enderwitz, S. "Shu'ubiyya". Encyclopedia of Islam. Vol. IX (1997), pp. 513-14.
ইসলাম ও জৈনধর্ম

ইসলাম ও জৈনধর্মের ভারতীয় উপমহাদেশে মিথস্ক্রিয়া শুরু হয় বারবার ইসলামী আক্রমণের পর, এবং পরবর্তীতে দ্বাদশ শতাব্দী থেকে এই অঞ্চল ইসলামিক বিজয় ও শাসনের আওতায় আসে। দিল্লির সুলতানি শাসন, এবং পরবর্তীকালে তুর্কি-মঙ্গোল বংশোদ্ভূত মুঘলদের শাসনামলে ভারতের উত্তর-পশ্চিম, উত্তর, ও মধ্যাঞ্চলের বিস্তৃত অংশ মুসলিম শাসনে আসে। জৈনধর্ম এবং ইসলামের মধ্যে আলাদা আলাদা ধর্মতাত্ত্বিক ভিত্তি রয়েছে, যার ফলে তাদের মিথস্ক্রিয়া ছিল মিশ্র প্রকৃতির। এই সম্পর্কের মধ্যে ধর্মীয় নিপীড়ন থেকে শুরু করে পারস্পরিক সমঝোতা - দুই-ই দেখা গেছে। মুসলিম বিজয়ের সময় এবং পরবর্তীকালে জৈন সম্প্রদায় নিপীড়নের শিকার হয়েছিল। তবে এখানে উল্লেখযোগ্য ব্যতিক্রমও ছিল, যেমন সম্রাট আকবর (১৫৪২ - ১৬০৫)। জৈন ধর্মের প্রতি শ্রদ্ধার কারণে, তিনি পাখি মুক্ত করে দেওয়ার আদেশ দিয়েছিলেন এবং জৈন উৎসব 'পর্যুষণ' এর সময় পশু হত্যা নিষিদ্ধ করেছিলেন। von Glasenapp 1925, পৃ. 241-242। Dundas 2002, পৃ. 145-146, 124, 220-221। von Glasenapp 1925, পৃ. 74–75। Dundas 2002, পৃ. 146।
অলৌকিকতার ইসলামিক দৃষ্টিভঙ্গি

ইসলামে এমন কিছু ঘটনার দাবি উল্লেখ করার জন্য বেশ কয়েকটি পরিভাষা ব্যবহার করা হয়, যেগুলো প্রাকৃতিক বা বৈজ্ঞানিক নিয়মের মাধ্যমে ব্যাখ্যা করা সম্ভব নয়। আর এসব বিষয়ের ক্ষেত্রেই কখনও কখনও অতিপ্রাকৃতের আশ্রয় নেওয়া হয়। আয়াহ: কুরআনে আয়াহ (/ˈɑːjə/; আরবি: آية; বহুবচন: آيات āyāt) শব্দটি আক্ষরিক অর্থে "চিহ্ন" বোঝায়। এখানে এটি আল্লাহর সৃষ্টির অলৌকিক ঘটনা এবং নবী ও রাসুলদের (যেমন ইব্রাহীম (আঃ) ও ঈসা(আঃ)) অলৌকিক ক্ষমতা বোঝায়। মুজিযাহ: পরবর্তী ইসলামিক উৎসগুলিতে নবীদের অলৌকিক কাজগুলোকে মুজিযাহ (مُعْجِزَة) দ্বারা উল্লেখ করা হয়েছে, যার আক্ষরিক অর্থ "যার দ্বারা [নবী] তার বিরোধীদের বিভ্রান্ত, পরাজিত করেন"। অন্যদিকে সাধু-সন্তদের অলৌকিক কর্মকাণ্ডকে কারামত (charismata) বলা হয়। ইজাজ আল-কুরআন:  আল-কুরআনের অপ্রতিরোধ্যতাকে ইজাজ আল-কুরআন বলা হয়। কুরআনের দাবি হল এর (কুরআনের) নিখুঁততাকে কেউই অনুকরণ করতে পারবে না। এই গুণকে কুরআনের প্রাথমিক অলৌকিক বৈশিষ্ট্য এবং মুহাম্মদ (সাঃ) এর নবুয়তের প্রমাণ হিসাবে বিবেচনা করা হয়। সাম্প্রতিক দশকগুলিতে, ইজাজ শব্দটি এমন বিশ্বাসকেও নির্দেশ করতে ব্যবহৃত হচ্ছে যে কুরআন "বৈজ্ঞানিক অলৌকিক ঘটনা" ধারণ করে, যেমন - বৈজ্ঞানিক আবিষ্কারের ভবিষ্যদ্বাণী। খার্ক আল-আদাদ: "আল্লাহর প্রথাগত নিয়মের মধ্যে বিরতি" - অলৌকিক ঘটনাগুলিকে উল্লেখ করার জন্য "ধর্মতাত্ত্বিক বা দার্শনিক আলোচনায়" এই শব্দটি ব্যবহৃত হতো। কারামত: সাধারণত সুফি সাধকদের অলৌকিক ক্ষমতার ক্ষেত্রে "উপহার বা অনুগ্রহ" অর্থের কারামত (charismata) ব্যবহৃত হয়। একে প্রায়শই অবিশ্বাসীদের ইসলামে ধর্মান্তরিত করার জন্য ব্যবহার করা হতো। কারামতকে নবীদের অলৌকিক ক্ষমতার 'ঐশ্বরিক শক্তির' পরিবর্তে "ঐশ্বরিক উদারতার" কাজ হিসাবে বিবেচনা করা হয়। Denis Gril, Miracles, Encyclopedia of the Qur'an Marcia Hermansen (২০০৪)। Martin, Richard C., সম্পাদক। Encyclopedia or Islam and the Muslim World। MacMillan Reference USA। পৃষ্ঠা 454। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Marcia Hermansen (২০০৪)। Martin, Richard C., সম্পাদক। Encyclopedia or Islam and the Muslim World। MacMillan Reference USA। পৃষ্ঠা 454। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Sardar, Ziauddin (২১ আগস্ট ২০০৮)। "Weird science"। New Statesman। সংগ্রহের তারিখ ১১ এপ্রিল ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Marcia Hermansen (২০০৪)। Martin, Richard C., সম্পাদক। Encyclopedia or Islam and the Muslim World। MacMillan Reference USA। পৃষ্ঠা 454। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Marcia Hermansen (২০০৪)। Martin, Richard C., সম্পাদক। Encyclopedia or Islam and the Muslim World। MacMillan Reference USA। পৃষ্ঠা 454। উদ্ধৃতি টেমপ্লেট ইংরেজি প্যারামিটার ব্যবহার করেছে (link)